**Z á p i s n i c a**

**zo zasadnutia Obecného zastupiteľstva v Popudinských Močidľanoch zo dňa 31.10.2014**

Predsedajúci : Mgr. Dana Žúrková – starostka obce

Prítomní:Ing. Ľubica Vaculková, Marián Kocák, MUDr. Marián Sivoň, Mgr. Mária Hološková, Miroslav Caletka, Jozef Hološka, Ing. Róbert Mozolič

Ospravedlnený: Ing. Juraj Tokoš

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Kontrola plnenia uznesení
4. Odpredaj akcií Prima banka Slovensko a.s.
5. Vyhlásenie OVS na predaj stavených pozemkov v k. ú. Močidľany
6. Predstavenie jednotlivých kandidátov na poslancov Obecného zastupiteľstva a starostu obce Popudinské Močidľany v komunálnych voľbách 2014
7. Rôzne
8. Interpelácie poslancov
9. Diskusia
10. Záver

**1. Otvorenie**

Riadne zasadnutie obecného zastupiteľstva otvorila a viedla Mgr. Dana Žúrková, starostka obce. Prítomných poslancov a občanov privítala a oboznámila s pripraveným programom.

**2. Určenie zapisovateľky a overovateľov zápisnice**

Za zapisovateľku zápisnice bola určená p. Martina Iršová a za overovateľov zápisnice boli určení Mgr. Mária Hološková, MUDr. Marián Sivoň.

**3. Kontrola plnenia uznesení**

Na predchádzajúcom riadnom zasadnutí Obecného zastupiteľstva, ktoré sa konalo dňa 14.8.2014 boli prijaté nasledovné uznesenia:

Uznesenie ObZ v Popudinských Močidľanoch č. 27/2014 zo dňa 14.8.2014, ktorým:

Obecné zastupiteľstvo v Popudinských Močidľanoch určilo pre komunálne voľby r. 2014 jeden volebný obvod, pričom volebná miestnosť okrsku č. 1 sa bude nachádzať v budove kultúrneho domu, Popudinské Močidľany č. 330.

Uznesenie ObZ v Popudinských Močidľanoch č. 28/2014 zo dňa 14.8.2014, ktorým:

Obecné zastupiteľstvo v Popudinských Močidľanoch určilo počet poslancov Obecného zastupiteľstva Popudinské Močidľany na funkčné obdobie 2014-2018 nasledovne: Poslanecký zbor bude v tomto období pracovať v počte poslancov 7.

Uznesenie ObZ v Popudinských Močidľanoch č. 29/2014 zo dňa 14.8.2014, ktorým:\_

Obecné zastupiteľstvo v Popudinských Močidľanoch určilo rozsah funkcie (úväzku) starostu na funkčné obdobie 2014 -2018 nasledovne: Starosta obce Popudinské Močidľany bude vykonávať svoju funkciu na plný pracovný úväzok, pričom za výkon tejto funkcie mu prináleží, v zmysle § 3, ods. 1, 2 a § 4 ods. 1 zákona č. 253/1994 Z. z. o právnom postavení a platových pomeroch starostov obcí a primátorov miest v platnom znení, plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a násobku 1,65.

**4. Odpredaj akcií Prima banka Slovensko a.s.**

Dňa 29.9.2014 bola na obec Popudinské Močidľany doručená ponuka p. Branislava Sedláka, bytom Bartókova č. 1, Bratislava, na odkúpenie akcií Prima banky a.s., ktoré sú vlastníctvom Obce Popudinské Močidľany za cenu 100,- €/akcia. Obec vlastní 11 takýchto akcií, teda celková predajná cena by predstavovala sumu 1 100,- €. Obec nie je finančne na tom tak zle, aby bola nútená sa zbavovať majetku za tak malú predajnú cenu.

Po prerokovaní bodu obecné zastupiteľstvo v Popudinských Močidľanoch vydalo nasledovné **uznesenie č. 30/2014**

Obecné zastupiteľstvo v Popudinských Močidľanoch nesúhlasí s odpredajom akcií ISIN SK1110001270 Prima banky a.s., ktorých vlastníkom je obec Popudinské Močidľany žiadateľovi p. Branislavovi Sedlákovi, bytom Bartókova č. 1, Bratislava.

Za: 6 poslancov proti: 0 zdržalo sa hlasovania: 0

**5. Vyhlásenie OVS na predaj stavených pozemkov v k. ú. Močidľany**

V bode č. 5 bolo prerokované vyhlásenie obchodnej verejnej súťaže /OVS/ na predaj stavebných pozemkov v lokalite „Pod vinohradmi“ – I. etapa v k.ú. Močidľany. Po prerokovaní bodu bolo prijaté **uznesenie č. 31/2014**

Obecné zastupiteľstvo v Popudinských Močidľanoch vyhlasuje Obchodnú verejnú súťaž na predaj stavebných pozemkov v lokalite „Pod vinohradmi“ – I. etapa v k.ú. Močidľany, v zmysle súťažných podmienok, ktoré tvoria prílohu č. 1 k tomuto uzneseniu.

Za: 6 poslancov proti: 0 zdržalo sa hlasovania: 0

**6. Predstavenie jednotlivých kandidátov na poslancov Obecného zastupiteľstva a starostu obce Popudinské Močidľany v komunálnych voľbách 2014**

V tomto bode mali možnosť predstaviť sa kandidáti na starostu obce Popudinské Močidľany a taktiež na poslancov Obecného zastupiteľstva v komunálnych voľbách 2014. Starostka postupne predstavila kandidátov na starostu obce, ktorými sú: p. Marián Kocák, Ing. Ľubica Vaculková a Mgr. Dana Žúrková, potom predstavila kandidátov na poslancov obecného zastupiteľstva, ktorými sú: p. Miroslav Caletka, p. Jozef Hološka, Mgr. Mária Hološková, Mgr. Peter Irša, Ing. Gabriela Janeková, p. Štefánia Kutalová, p. Ondrej Okasa, p. Jozef Polák, MUDr. Marián Sivoň, p. Ján Vašečka.

Každý z nich pár slovami obhájil svoju kandidatúru.

**7. Rôzne**

Poslanci svoje stanoviská vyjadrili v predošlých bodoch pred schválením uznesení.

**8. Interpelácie poslancov**

Mgr. Mária Hološková sa informovala na zdemontovanie navigačného systému v našej obci. Starostka vysvetlila prítomným dôvod zdemontovania i to, že navigácia bude opätovne nainštalovaná po výmene farieb fólie a schválení PZ SR – dopravným inšpektorátom Trnava. Výmena nebude nákladná pôjde len o výmenu farebnej fólie.

**9. Diskusia**

V tomto bode sa prihlásil o slovo pán Ondrej Okasa, ktorý sa informoval na možné namontovanie svetelných odraziek na prechod pre chodcov, kôli bezpečnosti občanov.

Pani Bernardína Sprušanská sa spýtala, či by sa nedalo dať i smerové označenie Popudinské Močidľany na križovatku medzi obcami Trnovec a Prietržka.

Pán Jozef Polák sa informoval na plnenie Zmluvy o dielo s firmou Janúšek Skalica, a to ohľadne vykonania fasády na kabínach TJ Popudinské Močidľany.

Všetkým bolo odpovedané.

**9. Záver**

Nakoľko všetky body rokovania zastupiteľstva boli vyčerpané, a v diskusii už nevystúpil žiaden z prítomných poslancov ani občanov, starostka zasadnutie ObZ ukončila. Na záver starostka všetkým poslancom poďakovala za účasť a za odvedenú prácu počas celého volebného obdobia.

Zapísala: Martina Iršová

Overovatelia zápisnice: Mgr. Mária Hološková ...................................

MUDr. Marián Sivoň ...................................

**Mgr. Dana Žúrková**

starostka obce

**Rekapitulácia prijatých uznesení**

**zo zasadnutia ObZ v Popudinských Močidľanoch dňa 31.10.2014**

**Uznesenie ObZ v Popudinských Močidľanoch č. 30/2014 zo dňa 31.10.2014**

Obecné zastupiteľstvo v Popudinských Močidľanoch nesúhlasí s odpredajom akcií ISIN SK1110001270 Prima banky a.s., ktorých vlastníkom je obec Popudinské Močidľany žiadateľovi p. Branislavovi Sedlákovi, bytom Bartókova č. 1, Bratislava.

Za: 6 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 31/2014 zo dňa 31.10.2014**

Obecné zastupiteľstvo v Popudinských Močidľanoch vyhlasuje Obchodnú verejnú súťaž na predaj stavebných pozemkov v lokalite „Pod vinohradmi“ – I. etapa v k.ú. Močidľany, v zmysle súťažných podmienok, ktoré tvoria prílohu č. 1 k tomuto uzneseniu.

Za: 6 poslancov proti: 0 zdržalo sa hlasovania: 0